**Natječaj je objavljen u Narodnim novinama broj 64/2021 dana 9.6.2021.**

Pročelnica Jedinstvenog upravnog odjela Općine Vidovec na temelju članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19- u nastavku teksta: ZSNLS), raspisuje

**JAVNI NATJEČAJ**

za prijam u službu u Jedinstveni upravni odjel Općine Vidovec na radno mjesto: REFERENT ZA FINANCIJSKO - RAČUNOVODSTVENE POSLOVE (1 izvršitelj – m/ž), na neodređeno vrijeme, puno radno vrijeme, uz obvezni probni rad od 3 mjeseca.

Osoba mora ispunjavati opće uvjete za prijam u službu, propisane u članku 12. ZSNLS:

1. punoljetnost

2. hrvatsko državljanstvo

3. zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u službu i raspored, osoba mora ispunjavati i sljedeće posebne uvjete:

- srednja stručna sprema ekonomske struke

- najmanje jedna godina radnog iskustva na odgovarajućim poslovima

- položen državni stručni ispit

- organizacijske i komunikacijske sposobnosti

- poznavanje rada na računalu

Radnim iskustvom na odgovarajućim poslovima podrazumijeva se radno iskustvo ostvareno u službi u upravnim tijelima lokalnih jedinica, državnoj službi, javnoj službi, radni odnos kod privatnog poslodavca, samostalno obavljanje profesionalne djelatnosti ili obavljanje poslova u međunarodnim organizacijama, ostvareno na poslovima odgovarajuće stručne spreme i struke.

Osoba koja ima potrebno radno iskustvo na odgovarajućim poslovima i koja ispunjava ostale uvjete, a nema položen državni stručni ispit može biti primljena u službu, uz obvezu polaganja ispita u roku od godinu dana od dana prijma u službu.

U službu ne može biti primljena osoba za čiji prijam postoje zapreke iz članaka 15. i 16. ZSNLS.

U službu se prima uz obvezni probni rad u trajanju od 3 mjeseca sukladno članku 26. stavku 2. ZSNLS.

Na natječaj se mogu javiti osobe oba spola sukladno članku 13. Zakona o ravnopravnosti spolova ("Narodne novine" broj 82/08 i 69/17).

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

U prijavi na javni natječaj potrebno je navesti osobne podatke podnositelja prijave (ime i prezime, OIB, datum i mjesto rođenja, adresa stanovanja, broj telefona/mobitela te po mogućnosti adresu elektroničke pošte) i naziv radnog mjesta na koji se osoba prijavljuje.

Prijavu na javni natječaj potrebno je vlastoručno potpisati.

Uz prijavu na javni natječaj potrebno je priložiti sljedeće priloge:

1. životopis
2. dokaz o stručnoj spremi (preslika svjedodžbe)
3. dokaz o hrvatskom državljanstvu (preslika domovnice, putovnice ili osobne iskaznice)
4. dokaze o ukupnom radnom iskustvu podnositelja prijave i radnom iskustvu na odgovarajućim poslovima:

* dokaz o ukupnom radnom iskustvu (ispis elektroničkog zapisa podataka Hrvatskog zavoda za mirovinsko osiguranje ili potvrda o podacima evidentiranim u evidenciji Hrvatskog zavoda za mirovinsko osiguranje)
* potvrdu poslodavca ili drugi odgovarajući dokument (ugovor o radu, rješenje i sl.) o radnom iskustvu ostvarenim na poslovima odgovarajuće stručne spreme i struke od najmanje jedne godine

1. presliku uvjerenja o položenom državnom stručnom ispitu, ukoliko osoba ima položen državni stručni ispit
2. vlastoručno potpisanu izjavu podnositelja prijave na javni natječaj da u odnosu na njega ne postoje zapreke za prijam u službu iz članaka 15. i 16. ZSNLS
3. uvjerenje nadležnog suda da se protiv podnositelja prijave na javni natječaj ne vodi kazneni postupak (koje nije starije od 3 mjeseca od dana objave ovog javnog natječaja)
4. dokaz o poznavanju rada na računalu (preslika svjedodžbe srednje škole ili odgovarajuće potvrde, certifikata, uvjerenja i sl.).

Ako kandidat uz prijavu na javni natječaj priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista i sl.).

Isprave se prilažu u neovjerenoj preslici, a prije izbora kandidata predočit će se izvornik ili ovjerena preslika.

Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu u službu.

Svi podaci koje dostave kandidati obrađivati će se samo u svrhu provedbe ovog javnog natječaja. Kandidati prijavom na natječaj pristaju da Općina Vidovec, kao voditelj obrade, prikupljene podatke na temelju ovog javnog natječaja obrađuje samo u obimu i samo u svrhu provedbe istog, od strane ovlaštenih osoba za provedbu natječaja. Općina Vidovec s osobnim podacima postupati će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Osobe koje prema posebnim propisima ostvaruju pravo prednosti pri zapošljavanju i imaju prednost u odnosu na ostale kandidate **samo pod jednakim uvjetima**, obavezno se moraju u prijavi na javni natječaj pozvati na to pravo. Kandidati koji se u prijavi pozovu na to pravo obvezni su priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo.

Kandidat koji se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članova njihovih obitelji („Narodne novine“, 121/17 i 98/19) dužan je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje843/843>.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, 157/13, 152/14, 39/18 i 32/20) dužan je uz dokaz o invaliditetu, dostaviti i dokaz o načinu prestanka radnog odnosa kod posljednjeg poslodavca.

Kandidat koji se poziva na pravo prednost pri zapošljavanju sukladno odredbi članka 48.f. Zakona o zaštiti civilnih i vojnih invalida rata („Narodne novine“, 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) dužan je uz dokaz o invaliditetu, dostaviti i dokaz o načinu prestanka radnog odnosa kod posljednjeg poslodavca.

Pod jednakim uvjetima podrazumijeva se da ukoliko na kraju provedenog pisanog testiranja kandidata i provedenog intervjua s istima, kandidati koji su po rang listi ostvarili najveći i isti broj bodova, prednost pri zapošljavanju imaju oni kandidati koji su se u svojoj prijavi na javni natječaj pozvali na to pravo i isto **dokazali dokazima**.

Prijave na javni natječaj, s dokazima o ispunjavanju uvjeta, podnose se na adresu: Općina Vidovec, Trg svetog Vida 9, 42205 Vidovec, s naznakom „Javni natječaj za prijam u službu - referent za financijsko - računovodstvene poslove“ – NE OTVARAJ, u roku od 8 dana od dana objave javnog natječaja u „Narodnim novinama“ (do 17. lipnja 2021. godine). Prijave se dostavljaju preporučenom pošiljkom ili predajom neposredno u Općinu Vidovec, Trg svetog Vida 9, Vidovec.

Urednom prijavom smatra se potpuna prijava, odnosno prijava koja sadržava sve navedene podatke i priloge tražene u javnom natječaju.

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete javnog natječaja, ne smatraju se kandidatima prijavljenim na javni natječaj te će o tome biti pisano obaviješteni. Podnositelj nepotpune prijave na javni natječaj neće biti pozivan na dopunu iste.

Za osobe koje zadovoljavaju formalne uvjete iz javnog natječaja i stekle su status kandidata prijavljenog na javni natječaj, biti će provedena prethodna provjera znanja sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatrati će se da je povukao prijavu na javni natječaj.

Opis poslova i podaci o plaći radnog mjesta koje se popunjava javnim natječajem te način obavljanja prethodne provjere znanja i sposobnosti biti će objavljeni na službenoj web-stranici Općine Vidovec www.vidovec.hr (Natječaji).

Vrijeme i mjesto održavanja testiranja objaviti će se najmanje pet (5) dana prije testiranja na istoj web-stranici Općine Vidovec i na oglasnoj ploči Općine Vidovec, Trg svetog Vida 9, Vidovec.

O rezultatima natječaja kandidati će biti obaviješteni u zakonskom roku.

Nakon izvršnosti rješenja o prijmu u službu, kandidatima koji ne budu primljeni u službu, putem pošte biti će vraćena dokumentacija priložena u prijavi na javni natječaj.

Nakon raspisanog javnog natječaja i provedenog cjelokupnog postupka ne mora se izvršiti izbor te će se u tom slučaju donijeti Odluka o poništenju javnog natječaja.

KLASA: 112-01/21-01/06

URBROJ: 2186/10-03/01-21/01

Vidovec, 08. lipnja 2021.

JEDINSTVENI UPRAVNI ODJEL

OPĆINE VIDOVEC

PROČELNICA